projecte-aina/catalan_government_crawling huggingface dataset:
La Generalitat de Catalunya estima necessari impulsar el reconeixement social de la figura de les mestres, dels mestres, de les professores, dels professors, dels centres docents i de les institucions que s'han significat pel seu servei a l'educació i a la societat catalana, i pel seu compromís en la construcció d'un país més culte i cohesionat.
Per tot això, a proposta de la consellera d'Ensenyament, amb l'informe del Consell Escolar de Catalunya,
Amb la finalitat de reconèixer la tasca de mestres, professores, professors, centres i institucions a favor de la construcció d'una escola de qualitat al servei de la societat catalana, es creen els Premis Catalunya d'Educació, amb tres categories:
a) De reconeixement a mestres, professores o professors que han excellit en l'exercici de la seva tasca docent.
b) De reconeixement a centres docents que imparteixen ensenyaments de règim general o especial degudament autoritzats pel Departament d'Ensenyament i que han dut a terme experiències reeixides d'innovació pedagògica.
c) De reconeixement a institucions que han contribuït al procés de construcció d'una escola catalana de qualitat al servei de la societat catalana i que s'han distingit per la defensa de l'educació i els seus valors.
La convocatòria dels premis, la composició del jurat que els ha d'atorgar i la seva concessió es faran públics mitjançant resolució de la consellera d'Ensenyament.
Els Premis, un per a cada categoria en cada curs acadèmic, consistiran en un diploma acreditatiu i en el lliurament de les quantitats següents: 1.996.632 pessetes (12.000 euros) en les categories a) i b), i 998.316 pessetes (6.000 euros) en la categoria c).
Es podrà concedir un premi, amb caràcter extraordinari, per l'excepcionalitat de la personalitat, del centre docent o de la institució, dotat amb la quantitat que correspongui a la categoria del premi extraordinari atorgat.
—1 Es faculta la consellera d'Ensenyament per adoptar les mesures necessàries per a l'execució d'aquest Decret.
—2 Aquest Decret entrarà en vigor el mateix dia que es publiqui al Diari Oficial de la Generalitat de Catalunya.
Barcelona, 12 de setembre de 2001
Mitjançant l'Ordre EDU/342/2009, de 16 de juny, es va crear el Consell Rector de la Xarxa FP.cat i es va regular la composició i el funcionament (DOGC núm. 5419, de 13.7.2009).
L'Acord estratègic per a la internacionalització, la qualitat de l'ocupació i la competitivitat de l'economia catalana 2008-2011, que es va subscriure en juny de 2008, preveu en la mesura 12 titulada "Impuls del Pla FP.CAT", que els agents econòmics i socials més representatius a Catalunya i els ajuntaments han de formar part en tot cas dels consells socials dels centres públics i privats membres de la Xarxa FP.cat.
Així mateix, es preveu que empreses representatives del territori i/o sector i altres entitats puguin formar-ne part d'acord amb les necessitats de cada centre de la xarxa.
D'altra banda, entre les funcions dels consells socials, l'Acord esmenta l'establiment de les directrius del pla de centre, la planificació i el seguiment de les activitats del centre, l'informe previ sobre el pressupost i el balanç del centre, l'informe previ sobre la proposta de direcció de centre, la detecció de necessitats formatives del sector i la proposta de formació, i l'avaluació periòdica dels resultats del centre.
Atès que el Consell Rector, com a òrgan interdepartamental i participatiu de l'estructura de la Xarxa FP.cat, està format pels departaments competents en la matèria i les organitzacions sindicals i empresarials més representatives de Catalunya, s'ha considerat convenient que aquest òrgan interdepartamental assumeixi el nomenament i el cessament dels membres dels consells socials que es constitueixin, la qual cosa fa necessària la modificació de l'article 2 de l'Ordre EDU/342/2009, de 16 de juny, per la qual es crea el Consell Rector de la Xarxa FP.cat i se'n regula la composició i el funcionament.
Per tot això, i d'acord amb l'article 40.2 de la Llei 13/2008, del 5 de novembre, de la presidència de la Generalitat i del Govern,
Modificar l'article 2 de l'Ordre EDU/342/2009, de 16 de juny, per la qual es crea el Consell Rector de la Xarxa FP.cat i se'n regula la composició i el funcionament, en el sentit d'afegir la següent funció:
"g) Nomenar i cessar els membres dels consells socials dels centres membres de la Xarxa FP.cat, a proposta de les respectives parts implicades".
Per l'Ordre de 18 d'octubre de 2001 (DOGC núm. 3502, de 29.10.2001), es van establir els requisits legals per a la concessió dels premis Catalunya d'educació, creats pel Decret 247/2001, de 12 de setembre, amb la finalitat de reconèixer la tasca de mestres, professores, professors, centres educatius i institucions que s'han significat pel seu servei a l'educació i a la societat catalana.
En l'article 1 de l'esmentat Decret es van crear tres categories de premis, la primera de les quals té per objectiu el reconeixement a mestres, professores o professors que han excel·lit en l'exercici de la seva tasca docent.
En reconeixement a la pedagoga Marta Mata i a la seva infatigable dedicació a l'educació, que ha esdevingut un referent per a milers de ciutadanes i ciutadans, de famílies i de joves d'arreu, a més de la seva tasca com a impulsora dels moviments de renovació pedagògica, la qual cosa l'ha situat com a mestra de mestres, s'ha proposat que el premi Catalunya d'educació de reconeixement a mestres, professores i professors dugui la denominació específica de "Marta Mata".
D'altra banda, l'article 5 de l'Ordre de 18 d'octubre de 2001 estableix que el jurat podrà proposar, a més, la concessió d'un premi amb caràcter extraordinari per l'excepcionalitat de la personalitat, centre educatiu o institució, el caràcter d'atorgament del qual no queda prou definit respecte a la resta de categories dels premis.
En conseqüència, en ús de les atribucions que m'han estat conferides,
Es modifica l'article 5 de l'Ordre de 18 d'octubre de 2001, per la qual s'estableixen els requisits legals per a la concessió dels premis Catalunya d'educació, de reconeixement social a mestres, professores, professors, centres d'ensenyament i institucions impulsores de l'escola catalana, el qual queda redactat de la manera següent:
"Es podrà concedir un premi en cadascuna de les tres categories esmentades a l'article 1 d'aquesta disposició en cada convocatòria anual.
"El premi Catalunya d'educació de la categoria a), de reconeixement a mestres, professores o professors que han excel·lit en l'exercici de la seva tasca docent, rep la denominació de "Marta Mata".
"El jurat podrà proposar, a més, entre les candidatures de les tres categories, un premi amb caràcter d'accèssit, per l'excepcionalitat de la personalitat, centre educatiu o institució".
La Fundació Privada Universitària EADA, titular d'EADA, Escola d'Alta Direcció i Administració, es va constituir amb la finalitat principal de promoure i impartir formació en general i, en particular, formació de nivell superior i universitari en l'àmbit de la gestió i l'administració d'empreses i aquelles disciplines relacionades amb el funcionament de les organitzacions en el seu sentit més ampli.
La Fundació Privada Universitària EADA i la Universitat de Vic van signar el 3 de març de 2010 un conveni de col·laboració acadèmica per tal d'establir les condicions de l'adscripció d'EADA a la Universitat de Vic, amb la finalitat d'impartir ensenyaments universitaris oficials.
La Programació universitària de Catalunya per al període 2011-2013, aprovada per la Resolució de 5 de juny de 2012, inclou l' estudi de màster universitari en gestió empresarial a EADA, Escola d'Alta Direcció i Administració.
De conformitat amb el que estableixen la Llei orgànica 6/2001, de 21 de desembre, d'universitats; la Llei 1/2003, de 19 de febrer, d'universitats de Catalunya; el Decret 390/1996, de 2 de desembre, de regulació del règim d'adscripció a universitats públiques de centres docents d'ensenyament superior; el Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, el Reial decret 557/1991, de 12 d'abril, de creació i reconeixement d'universitats i centres universitaris i les normes d'organització i funcionament de la Universitat de Vic, a sol·licitud del Consell de Direcció de la Universitat de Vic i amb l'informe favorable del Patronat de la Fundació Universitària Balmes, entitat titular de la Universitat de Vic, i a proposta del director general d'Universitats,
Es reconeix l'adscripció d'EADA, Escola d'Alta Direcció i Administració, a la Universitat de Vic, amb seu al carrer Aragó, número 204, de Barcelona.
Es reconeix la implantació de l'estudi oficial de màster universitari en gestió empresarial a EADA, Escola d'Alta Direcció i Administració, adscrita a la Universitat de Vic.
EADA, Escola d'Alta Direcció i Administració, s'ha de regir pel que disposen la Llei orgànica 6/2001, de 21 de desembre, d'universitats; la Llei 1/2003, de 19 de febrer, d'universitats de Catalunya; les seves pròpies Normes d'organització i funcionament i el conveni de col·laboració acadèmica subscrit entre la Universitat de Vic i la Fundació Privada Universitària EADA.
Una vegada establert el caràcter oficial del títol, el rector o la rectora de la Universitat de Vic sol·licitarà al departament competent en matèria d'universitats l'autorització d'inici d'activitats d'aquests estudis, a l'empara de la normativa vigent.
Barcelona, 14 de desembre de 2012
En el marc de la Programació universitària de Catalunya, per al curs acadèmic 2010-2011, i per tal d'adequar l'estructura cíclica dels ensenyaments universitaris actuals als requeriments europeus, es preveu la implantació de diversos estudis universitaris oficials de grau a la Universitat Rovira i Virgili.
De conformitat amb el que estableixen la Llei orgànica 6/2001, de 21 de desembre, d'universitats; la Llei 1/2003, de 19 de febrer, d'universitats de Catalunya; l'esmentat Reial decret 1393/2007, de 29 de octubre; el Reial decret 557/1991, de 12 d'abril, sobre creació i reconeixement d'universitats i centres universitaris; el Decret 258/1997, de 30 de setembre, pel qual es regula la Programació universitària de Catalunya i els procediments de creació o reconeixement i de reordenació de centres docents universitaris i d'implantació d'ensenyaments; els Estatuts de la Universitat Rovira i Virgili, amb la proposta del Consell de Govern i amb l'informe favorable del Consell Social de la Universitat Rovira i Virgili, i a proposta del director general d'Universitats,
S'implanten els estudis universitaris oficials de grau als centres corresponents de la Universitat Rovira i Virgili, que s'indiquen a l'annex d'aquesta Ordre.
Una vegada establert el caràcter oficial dels títols, el rector o la rectora d'aquesta universitat ha de sol·licitar a la persona titular del departament competent en matèria d'universitats l'autorització per iniciar les activitats d'aquests estudis amb efectes des del moment en què s'imparteixin, a l'empara de la normativa vigent.
En tot cas, s'ha de garantir el dret de l'estudiantat a finalitzar els ensenyaments d'acord amb el pla d'estudis amb el qual el varen iniciar amb un rendiment acadèmic ordinari, més les convocatòries addicionals previstes a la normativa vigent.
Principis del primer cicle de l'educació infantil
Objectius del primer cicle de l'educació infantil
Denominacions genèriques i publicitat
Titularitat de la llar d'infants
Creació, autorització, modificació i extinció de l'autorització
Nombre i qualificació dels professionals
Nombre màxim d'infants per grup
Requisits d'espais i instal·lacions
Condicions sobre seguretat, higiene, sanitat, habitabilitat i accessibilitat
Informació a l'Administració educativa
El consell de participació de les llars d'infants públiques
El consell de participació de les llars d'infants privades sufragades amb fons públics
Delegació de competències als ajuntaments en relació al primer cicle de l'educació infantil
Altres titulacions i acreditacions equivalents per a impartir el primer cicle de l'educació infantil
Delegació de competències en matèria d'admissió d'infants
Competències del Consorci d'Educació de Barcelona
Participació al consell escolar del centre
Adaptació dels centres d'educació preescolar
Adaptació dels centres que atenen infants de fins a 3 anys
Expedients d'autorització iniciats amb anterioritat a l'entrada en vigor d'aquest Decret.
Adaptació de les llars d'infants autoritzades a l'empara del Decret 353/2000
La ràtio de mestres especialistes en educació infantil
Consell escolar i claustre de professors
Dels drets i deures de l'alumnat
Dret a la valoració objectiva del rendiment escolar
Dret al respecte de les pròpies conviccions
Dret a la integritat i la dignitat personal
Dret a la llibertat d'expressió
Dret a l'orientació escolar, formativa i professional
Dret a la igualtat d'oportunitats
Dret a la protecció dels drets de l'alumnat
Deure de respectar les normes de convivència
De la mediació escolar com a procés educatiu de gestió de conflictes
Principis de la mediació escolar
Respecte a l'educació, la integritat física i la dignitat personal
Aplicació de mesures correctores i de sancions
Gradació de les mesures correctores i de les sancions
Decisions sobre l'assistència a classe
Conductes contràries a les normes de convivència del centre i mesures correctores
Conductes contràries a les normes de convivència
Competència per aplicar mesures correctores
Conductes greument perjudicials per a la convivència en el centre, qualificades com a falta, i sancions
Conductes greument perjudicials per a la convivència en el centre
Instrucció i proposta de resolució
ORDRE ENS/100/2016, de 5 de maig, per la qual s'aproven les bases reguladores del procediment de concessió de subvencions destinades al foment de la certificació del sistema de gestió de la qualitat als centres educatius privats concertats que imparteixin formació professional inicial a Catalunya.
ORDRE ENS/280/2014, de 9 de setembre, per la qual s'aproven les bases reguladores per a l'atorgament de subvencions per al foment de la certificació del sistema de gestió de la qualitat als centres educatius privats concertats que imparteixin formació professional inicial a Catalunya, i s'obre la convocatòria pública per a l'any 2014.
ORDRE de 30 de juliol de 1996, de classificació temporal del centre privat Mare de Déu del Roser, les Planes, de Barcelona, com a centre experimental de règim ordinari.
ORDRE de 19 d'octubre de 1994, per la qual s'autoritza el centre Escolania de Montserrat com a centre experimental.
ORDRE d'11 de juliol de 1994, sobre la concessió dels ajuts per a la cessió de llet i determinats productes lactis als alumnes de centres escolars.
ORDRE de 5 de maig de 1993, per la qual es determina la tramitació per sol·licitar el reconeixement o l'autorització dels centres docents que imparteixin ensenyaments artístics.
ORDRE de 30 de setembre de 1987, per la qual s'estableix el cens d'associacions, federacions i confederacions d'alumnes i de pares d'alumnes dels centres docents de nivell no universitari de Catalunya.
(Correcció d'errades en el DOGC núm. 906, p.
ORDRE de 6 de novembre de 1986, per la qual es regula el procediment per a la concessió de subvencions a Seminaris Menors Diocesans i Religiosos de l'Església Catòlica.
ORDRE d'1 de setembre de 1986, sobre la constitució dels òrgans de govern dels centres docents de nivell no universitari de Catalunya acollits al règim de concerts educatius.
Les competències a assolir al primer cicle de l'educació infantil són les següents:
a) Dominar progressivament el propi cos, les seves necessitats i les habilitats que va adquirint, identificant-se ell mateix com a persona i esforçant-se per manifestar i expressar les pròpies emocions, sentiments i necessitats.
b) Participar amb iniciativa i constància en les activitats quotidianes d'alimentació, repòs, higiene i neteja personal iniciant-se en la pròpia autonomia i orientant-se en les seqüències temporals quotidianes i en els espais que li són habituals.
c) Establir relacions afectives positives, comprenent i apreciant progressivament el seu entorn immediat, iniciant-se en l'adquisició d'hàbits de comportament social i en la integració en el grup.
d) Comprendre el llenguatge adult i el dels altres infants, comunicar-se i expressar-se a través del moviment, el gest, el joc i la paraula, amb una progressiva millora del llenguatge oral.
e) Representar objectes i accions de la vida diària mitjançant el joc simbòlic i els diferents llenguatges: corporal, verbal, matemàtic, musical i plàstic.
f) Actuar sobre la realitat immediata i establir relacions entre els objectes segons les seves característiques perceptives i les pròpies vivències.
ORDRE EDU/68/2020, de 30 de maig, per la qual s'aproven les bases reguladores del procediment per a la concessió de subvencions a associacions, fundacions, organitzacions professionals d'ensenyants i col·legis professionals, destinades a la realització de les escoles d'estiu a Catalunya adreçades únicament al professorat d'àmbit no universitari per a l'any 2020.
ORDRE EDU/130/2019, de 4 de juliol, per la qual s'aproven les bases reguladores del procediment per a la concessió de subvencions a associacions, fundacions, organitzacions professionals d'ensenyants i col·legis professionals, destinades a la realització de les escoles d'estiu a Catalunya adreçades únicament al professorat d'àmbit no universitari per a l'any 2019.
ORDRE ENS/95/2018, de 27 de juny, per la qual s'aproven les bases reguladores del procediment per a la concessió de subvencions a associacions, organitzacions professionals d'ensenyants i col·legis professionals, destinades a la realització de les escoles d'estiu a Catalunya adreçades únicament al professorat d'àmbit no universitari.
ORDRE ENS/87/2017, de 12 de maig, per la qual s'aproven les bases reguladores del procediment per a la concessió de subvencions a associacions, organitzacions professionals d'ensenyants, i col·legis professionals destinades a la realització de les escoles d'estiu adreçades al professorat de nivell no universitari.
46.1 En el cas d'aplicar les sancions previstes als apartats e) i f) de l'article 39 a l'alumnat en edat d'escolaritat obligatòria, l'administració educativa ha de proporcionar a l'alumne o a l'alumna sancionat una plaça escolar en un altre centre educatiu per tal de garantir el seu dret a l'escolaritat.
46.2 Quan s'imposin les sancions previstes als apartats d), e) i f) de l'article 39, el director o la directora del centre, a petició de l'alumne o de l'alumna, pot aixecar la sanció o acordar la seva readmissió al centre, prèvia constatació d'un canvi positiu en la seva actitud.
45.1 Correspon al director o a la directora del centre, escoltada la comissió de convivència i -si ho considera necessari- el consell escolar, en el cas de conductes que en la instrucció de l'expedient s'apreciïn com a molt greument contràries a les normes de convivència, resoldre els expedients i imposar les sancions que correspongui.
La direcció del centre ha de comunicar als pares la decisió que adopti als efectes que aquests, si ho creuen convenient, puguin sol·licitar en un termini de tres dies la seva revisió per part del consell escolar del centre, el qual pot proposar les mesures que consideri oportunes.
45.2 La resolució de l'expedient ha de contenir els fets que s'imputen a l'alumne o alumna, la seva tipificació en relació amb les conductes enumerades a l'article 38 d'aquest Decret i la sanció que s'imposa.
Quan s'hagi sol·licitat la revisió per part del consell escolar, cal que la resolució esmenti si el consell escolar ha proposat mesures i si aquestes s'han tingut en compte a la resolució definitiva.
Així mateix, s'ha de fer constar en la resolució el termini de què disposa l'alumne o alumna, o els seus pares en cas de minoria d'edat, per presentar reclamació o recurs i l'òrgan al qual s'ha d'adreçar.
45.3 La resolució s'ha de dictar en un termini màxim d'un mes des de la data d'inici de l'expedient i s'ha de notificar a l'alumne o alumna, i als seus pares, si és menor d'edat, en el termini màxim de 10 dies.
45.4 Contra les resolucions del director o de la directora dels centres educatius públics es pot interposar recurs d'alçada, en el termini màxim d'un mes a comptar de l'endemà de la seva notificació, davant el director o la directora dels serveis territorials corresponents, segons el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Contra les resolucions del director o de la directora dels centres privats sostinguts amb fons públics es pot presentar reclamació davant el director o la directora dels serveis territorials en el termini de cinc dies, la qual s'ha de resoldre i notificar en el termini màxim de deu dies, i contra aquesta resolució les persones interessades poden interposar, en el termini màxim d'un mes, recurs d'alçada davant el director o directora general de Centres Educatius.
45.5 Les sancions acordades no es poden fer efectives fins que s'hagi resolt el corresponent recurs o hagi transcorregut el termini per a la seva interposició.
44.1 Quan sigui necessari per garantir el normal desenvolupament de l'activitat del centre, en incoar-se un expedient o en qualsevol moment de la seva instrucció, la direcció del centre, per pròpia iniciativa o a proposta de l'instructor o instructora i escoltada la comissió de convivència, podrà adoptar la decisió d'aplicar alguna mesura provisional amb finalitats cautelars i educatives.
Poden ser mesures provisionals el canvi provisional de grup, la suspensió provisional del dret d'assistir a determinades classes o activitats o del dret d'assistir al centre per un període màxim de cinc dies lectius.
Cas que l'alumne o alumna sigui menor d'edat, aquestes mesures s'han de comunicar als seus pares.
El director o la directora pot revocar, en qualsevol moment, les mesures provisionals adoptades.
44.2 En casos molt greus, i després d'una valoració objectiva dels fets per part de l'instructor o la instructora, el director o la directora, escoltada la comissió de convivència, de manera molt excepcional i tenint en compte la pertorbació de l'activitat del centre, els danys causats i la transcendència de la falta, pot prolongar el període màxim de la suspensió temporal, sense arribar a superar en cap cas el termini de quinze dies lectius.
44.3 Quan les mesures provisionals comportin la suspensió temporal d'assistència al centre, el tutor o tutora lliurarà a l'alumne o alumna un pla detallat de les activitats que ha de realitzar i establirà les formes de seguiment i control durant els dies de no assistència per tal de garantir el dret a l'avaluació contínua.
44.4 Quan la resolució de l'expedient comporti una sanció de privació temporal del dret d'assistir al centre, els dies de no assistència complerts en aplicació de la mesura cautelar es consideraran a compte de la sanció a complir.
43.1 La persona instructora, un cop rebuda la notificació de nomenament, ha de practicar les actuacions que estimi pertinents per a l'aclariment dels fets esdevinguts així com la determinació de les persones responsables.
43.2 Una vegada instruït l'expedient, la persona instructora ha de formular proposta de resolució la qual haurà de contenir:
a) Els fets imputats a l'expedient.
b) Les faltes que aquests fets poden constituir de les previstes a l'article 38.
c) La valoració de la responsabilitat de l'alumne o de l'alumna amb especificació, si escau, de les circumstàncies que poden intensificar o disminuir la gravetat de la seva actuació.
e) L'especificació de la competència del director o directora per resoldre.
43.3 Prèviament a la redacció de la proposta de resolució s'ha de practicar, en el termini de 10 dies, el tràmit de vista i audiència.
En aquest termini l'expedient ha d'estar accessible per tal que l'alumne o l'alumna i els seus pares, si és menor d'edat, puguin presentar al·legacions així com aquells documents i justificacions que estimin pertinents.